Tenismena Irina Begu a fost învinsă fără drept de apel de americanca Danielle Collins, cu 6-0, 6-3, luni seara, în optimile de finală ale turneului WTA 1.000 de la Roma, dotat cu premii totale de 4.791.105 euro, scrie AGERPRES.
Irina Begu (33 ani, 161 WTA), care în turul al treilea trecuse de belgianca Elise Mertens cu 6-0, 6-2, s-a înclinat în doar 67 de minute.
Begu nu şi-a creat nicio minge de break în acest meci.
Singurul meci direct anterior dintre Collins şi Begu a fost câştigat categoric de americancă, în 2018, în primul tur la Miami, cu 6-1, 6-1.
Irina Begu rămâne cu un cec de 52.480 de euro şi 120 de puncte WTA pentru evoluţia sa de la Foro Italico.